b'\n_START_ARTICLE_\nAtliek\xc5\xb3 r\xc5\xab\xc5\xa1iavimas\n_START_PARAGRAPH_\nAtliek\xc5\xb3 r\xc5\xab\xc5\xa1iavimas\xc2\xa0\xe2\x80\x93 procesas, kurio metu atliekos r\xc5\xab\xc5\xa1iuojamos pagal med\xc5\xbeiagas, i\xc5\xa1 kuri\xc5\xb3 jos pagamintos. Sur\xc5\xab\xc5\xa1iuotos atliekos surenkamos i\xc5\xa1 gyventoj\xc5\xb3 (da\xc5\xbeniausiai taikoma konteinerin\xc4\x97 pakuo\xc4\x8di\xc5\xb3 ir pakuo\xc4\x8di\xc5\xb3 atliek\xc5\xb3 surinkimo sistema) ir \xc4\xafstaig\xc5\xb3, arba pristatomos \xc4\xaf atitinkamus centrus, ir v\xc4\x97liau atitinkamai apdorotos panaudojamos nauj\xc5\xb3 produkt\xc5\xb3 gamyboje. Naudojama ir specialiai r\xc5\xab\xc5\xa1iavimui pritaikyta \xc4\xafranga._NEWLINE_Atliekas r\xc5\xab\xc5\xa1iuoja patys gyventojai arba tai daroma v\xc4\x97liau specialiose vietose. Da\xc5\xbeniausiai visuomenei prieinamose vietose b\xc5\xabna skirtingi r\xc5\xab\xc5\xa1iavimo konteineriai, \xc4\xaf kuriuos pagal tam tikras taisykles atskirai metamas stiklas, metalas, popierius ir plastmas\xc4\x97 (metalo ir plastmas\xc4\x97s atliekos metamos \xc4\xaf vien\xc4\x85 konteiner\xc4\xaf)._NEWLINE_Pavojingas atliekas, medicinines priemones, drabu\xc5\xbeius, baterijas, elektronikos atliekas, statybines med\xc5\xbeiagas reikia r\xc5\xab\xc5\xa1iuoti \xc4\xaf specialius konteinerius ar atliek\xc5\xb3 surinkimo aik\xc5\xa1teles._NEWLINE_Kai kurios maisto atliekos taip pat gali b\xc5\xabti nei\xc5\xa1metamos, bet r\xc5\xab\xc5\xa1iuojamos.'